Lo-Renz-O/malagasy-sentence huggingface dataset:
Volana ary ny kintana. Izy ireo, araka izany, no mamaritra ny andro tsara sy ny andro ratsy ho an’ny olombelona sy ny fananany omby ny lanitra dia alahamady fa iankinan’ny zavatra rehetra, fa any ny lanitra no iandrandràny ny zavatra rehetra, fa ny alahamady dia atao ny olona hoe renivintana, k’izany no ametrahana ny anarany ny lanitra hoe alahamady 81 hoy i r. P. Callet mitatitra ny iray amin’io fifampiankinan’ny zavaboary eny amin’ny lanitra sy ny olombelona ary ny vintany io. Ary ny fomba amin’ny ankapobeny dia maneho ny fiankinan’ny olombelona amin’ireo hery tsy hita maso samihafa. Ny vokatr’ireo fifampiankinana sy fifamolahana ireo, dia filaminana sy firindran’ny fiarahamonina ary fifameloman’ny singa tsirairay. Anisan’izany, ohatra, izay voalazan’i m. Eliade amin’ny hoe ny fifandraisan’ny masoandro sy ny zavamaniry dia azo hazavaina avy amin’ny asan’ny olona manan- kasina eo amin’ny habaka sy ara-piaraha-monina ho fikajiana ny aina. 82 endriky ny fifanohanan’ny singa rehetra ihany koa ny fifameloman’izy ireo mivantana, toy ny hoe ny olombelona mivelona amin’ny fihinanana biby sy zavamaniry, amin’ny fifohana rivotra, fisotroana rano, ny biby mihinana ny zavamaniry mivelona amin’ny tany sy ny rano ary ny masoandro, ary ankoatra ny fifamolahana, dia endriky ny fifampiankinana tsotra eo amin’ireo andriamanitra sy i zanahary ary ny zavaboary ihany koa ny fifanohanana tsotra fotsiny, izay miendrika fifanampiana fifampitsimbinana fitahiana. Hoy razafintsalama inoana fa mbola manana ny anjara toerany sy ny andraikiny ny razana any an-koatra manoloana ireo havana sy tapaka nilaozany; azo lazaina fa lasan-ko andriamanitra izy ireo, manana adidy hitahy sy hitsimbina ny zana-drazana. 83 ankilany kosa, raha heverina fa ny fifamolahana sy ny fifampiankinan’ny singa mandrafitra ny tontolo no mampirindra azy; dia misy ihany koa, ambadik’izay, anton- javatra hafa mampikorontana azy tontolo fiarahamonina maro ireo toe-javatra sy hevitra mifanipaka tsapa amin’ny fanafanana omby. Fa ny hevitra fototra ifotoran’ireo rehetra ireo dia ny hoe misy ny tsara ary misy ny ratsy sy na misy ny masina ary misy ny tsy masina tsy misy hasina tsy manan-kasina.
Hoy koa ny diakona iray nanampy trotraka sady tsy izany ihany koa, fa he! Ireny fomba naharavan’ny fivoriantsika ireny, koa dia izao nahatonga anay nanatitra anao izao. Izahay roa lahy aza angaha izao rehefa hody tsy hamoritra tanan’akanjo hatrany am-poto-tsandry ? Iza no mahita izay any anaty haizina any ! Ny mpandray fanasan’ny tompo manilikilika an-draivo. Naongana tsy ho mpandray intsony raivo. Toy izao ny voalazan’ny tantara noho ny mbola nahitana olona niditra ny tranon-draivo tamin’iny herinandro iny anefa, izany hoe taty aorian’ireny dinika sy fananarana natao taminy, ary koa noho ny tsy fandavan-draivo ny fahamarinan’izany, dia vita tamin’iny alakamisy iny ny fanonganana azy. Ny vadin’ny mpitandrina mihatsaravelatsihy. Tamin’ny fotoana nahatongavan’i koto tao aminy dia tsara vava ery izy nanao hoe izaho izao, anaka, sahirana, fa tsy misy hamelako ireto zandrinao raha mandeha mankany aho ; koa rehefa tonga avy anya m-piangonana rangahy, dia holazaiko azy izany. Nony lasa anefa izy dia notrerominy ireo ankizy niresadresaka tamin’i koto robena ! Moa tsy efa nilazana tsy hifandray na hiresaka akory amin’iny koto iny, nefa mbola manao izany ihany ? Ny mpitandrina tsy mahajoro ; tsy manana hazon-damosina ny dokotera miavona sy matim-bola. Toy izao ny teniny tamin’i koto izay tonga tamin’ny andro alina hiangavy dokotera fa marary reniny aza mahafady indrindra, anaka, fa tsy ho afaka aho izao kely lasantsy ny aotomobiliko ka tsy hahatonga antsika eny ; koa ny mety dia ny
Nampandeferina ny saina te hamaly faty. Ny anatranatra nataon-drandria no noraisina nenti-nanitsy ny fiainana. Koa ny personification150 no nampiasain’ny mpanoratra hoenti-manasongadina ny fihetsem-pon’i miaro. Hatreo dia vonon-kitandro ny maha olona. Lahitokana ny aina ka naleo, itafy ny fandeferana. Nanomboka ny fifampiahiana. Nahay nitsinjo ny hafa. Tsy nionona tamin’ny fitaizana sy ny fahalalana intsony izy fa nahay nihaino ny hafa. Teo vao tsaroany fa tena ilaina ny hevitry ny hafa itondrana ny fiainana. Nataoko rano fisotro ny fihetsiky randria. Sitrany ahay tenda tsy makina. Kibo tsy handry fotsy, aina mbola hiaina tak. 120 .
Ny tantaram-piainan’ i solomona raha hanao fanadihadiana mikasika ny asa soratra, dia ilaina fantarina ny mpanoratra azy, satria misy ifandraisany sy fiantraikany amin’ny asa sorany izany. Raha ny momba ny bokin’ny ohabolana no asiana resaka, dia tsy tahaka ireo boky hafa, fa maro ny mpanoratra azy. Anisan’izany i solomona mpanjaka, i lemoela sy i agora. Eto àry dia hojerena manokana ny tantaram-piainan’i solomona, noho izy izay nanoratra ny ankamaroan’ny bokin’ny ohabolana dia ny toko voalohany ka hatramin’ny toko faha sivy amby roapolo i solomona dia mpanjaka fahatelo teo amin’ny isiraely, taorian’i saoly sy idavida, izany hoe i davida no rainy ary batseba no anaran’ny reniny. Nanjaka nandritra ny 40 taona izy ary mialoha ny nanjakany anefa dia notarihan-drainy mba hampiseho herim-po, fahamendrehana, fahatsaram-panahy sy hanome voninahitra sy hanana tahotra an’andriamanitra eo amin’ny fiainany ary tsara fifandraisana amin’ny firenen-kafa manodidina azy izy.
Ny maharatsy ny teny bemiray noho ny teny bemiray efa maneho fifangaroana loatra dia mety hiafara amin’ny tranga mahazo ny firenena sasany amin’ny créolisation ny tenintsika raha tsy malaky mitandrina isika. Anisan’ny kolontsaina sy enti-maneho kolontsaina ny teny ka ny fampifangaroana izany amin’ny hafa tsy misy fetra na fatrany dia manova tanteraka azy. Mety ho ny fototra mihitsy no ho very rehefa tafaharo amina teny hafa na kolontsaina hafa ny teny sy ny kolontsaina malagasy izay hita efa mihamiova tsikelikely, satria marefo ihany ny antsika manoloana ny an’ny hafa izy matanjaka tokoa eo amin’ny sehatra iraisam-pirenena. Ny tena loza mitatao mantsy dia ny hahafaty tanteraka ny teny malagasy ho toy ny teny maty sasany teny latina izay tsy ampiasaina intsony. Satria ny ankizy sy ny tanora izay maro an’isa indrindra eto amintsika sady miantoka ny ho avy indray no tena mampiasa betsaka io teny bemiray io eo amin’ny serasera, ka azo antoka fa raha tsy voatsabo ny aretina, dia halaky hihanaka sy hitombo ny teny bemiray ary hiorim-paka mihitsy ; hiova haingana ny kolontsaina aman-toe- tsaina ary ny toetra amam-pihetsika maha-malagasy ny malagasy, ka ny
Ny lohateny tsotra ny lohateny tsotra apetraka eo amin’ny sisiny amin’ny faritra ambony dia tsy tokony ho hita raha tsy misy ny ilan’ny mpamaky azy na manampy azy amin’ny fahitana izay andalan- teny na andininy tadiaviny, na mitana ny anjara asana zana- dohateny sns. 52 ny famerimberenana ny lohatenin’ny boky ao anaty takila iray dia tsy ilaina loatra. Noho izany, tokony hiovaova io lohateny io. Azo atao tsara ohatra, ny mampahatsiahy ny toko amin’ny takila havia; eo amin’ny takila havanana kosa no ametrahana ireo toko kely na zana- toko ireo. Tokony ho mora vakina sy ho mora tadidina tsara izy ireo, raha izany, ka amin’ny sisiny ambonin’ny takila no ametrahana azy, ary alahatra tsara eo ivelan’ny takila tsirairay. Toy izao ohatra izany 52 f richaudeau, op. Cit, t. 81 le titre courant placé dans la marge supérieure de la page ne doit figurer que s’il est utile au lecteur soit en lui permettant de trouver le passage du manuel qu’il recherche, soit en jouant le rôle de sous- titre etc.
Inona àry ny vontoatin’ny gazety ? Trangan-javatra nisy na misy eo amin’ny fiainana no lazain’ny gazety amin’ny fomba mazava. Ny mety, ny tsy mety, ny tokony hatao sy ny fahavalon’ny fahombiazana. Fahita ao koa ny fialamboly, toy ny kilalaon-tsaina, ny fampihomehezana, ny lamaody sy ny torohevitra mahasoa. Feno dokam-barotra ny gazety, toe-javatra isan-karazany mifahatra amin’ny fitadiavam-bola. Mampahalala ny vaovao misongadina eran-tany ka mizara izany eo amin’ny sehatra maro toy ny fanatanjahan-tena, ny pôlitika, ny toe-karena.
Sary tonga soratra, tahiry sady tsiahy 194 tsikaritra amin’ny andalana fahatelo izay nandrafetany io tononkalo io ny fampiasana kianteny no ambaran’i niry-solosoa fa zandry ireo poeta vao misandratra antenainy fa hamelo-maso ny literatiora malagasy. Lalan-tsarotra no mbola hodiavin’izy ireo , ka mila ny fanohanana sy fitantananan’ireo poeta efa zokinjokiny. Hiaraka hamakivaky ny sehatry ny literatiora izy ireo. Izy no zoky hanorotoro sy hitarika ny dian’ireo poeta zandry. Ireo zandry ihany koa dia tsy handraraka ilo mby an-doha amin’ny famelomana hatrany ny kanto. Hanandratra avo ny literatiora sy hanampy ny haren-tsaina ho an’ny taranaka mandimby izany fiombonana izany. Ahitana filalaovana amin’ny fehezan-teny mivadi-drafitra ihany koa ny andininy voalohany ao amin’ny tononkalon’i niry-solosoa mitondra ny lohateny hoe randran-kery anantitranterany amin’ny mpamaky ny maha zava-dehibe ny fiezahana eo amin’ny fiainana izany andinin-tononkalo izany. Tsy maintsy hijinja ny vokatra tsara mantsy ny olona izay fatra-piezaka. Noho izany, raha te hahomby eo amin’ny fiainana, dia ilaina amin’izay rehetra atao ny fiezahana sy ny fiaretana amin’izany mandra-pahazo ny vokany. Nampiasa kianteny mpampivadi-drafitra no i niry-solosoa anantitranterany izany. Toy izao ny andininy voalohany ao amin’io tononkalo io ny ezaka fimaty no tojo fahombiazana l em1
Araka ny kajy tsotsotra, dia vitsy ireo trano fivarotam-boky raha mitaha amin’ny mponina manakaiky ny 21 tapitrisa eto amin’ny firenena. Mitaky fahaizana mamaky teny ny famakiana boky. Raha ny mpianatra fotsiny aza no heverina ho kendrena amin’ny fanjifana, dia efa mananika ny 5 tapitrisa no isan’izy ireo. Ny zava-misy anefa, tsy mbola mpanjifa mandeha ho azy ireo noho antony maro, isany ny kolontsainan’ny boky tsy mbola tafita any aminy. Mifamatotra amin’izany ny tsy fahampian’ny boky sahaza sy takian’ny filàna ary indrindra tsy fisian’ny politika mazava momba ny boky. Dia samy manao izay heveriny fa mety ny olona eo amin’ny famokarana boky, ary tsy mahagaga raha atonta any ho any ny boky mamoafady hanitonana tanora. Ny teknolojia rahateo manamora ny fanaovana azy. Ny fôtôkôpia, tsy ferana intsony. Mamokatra boky ao anivon’ny sekoly ny vondrona mpampianatra ary mivarotra izany amin’ny mpianatra. Maka endrik’ireny boky fanao amin’ny fanohanan-kevitry ny mpianatra ireny. Kojakojam-pianarana sy kapila mangirana tsy boky ihany ankehitriny no amidin’ny trano fivarotam-boky. Amidiny ihany koa ny fitaovam-pianarana sy kapila mangirana. Kapila mangirana mirakitra hira na tahirin-kevitra na tantara. Mifamatotra amin’ny resaka fampielezam-pinoana ataon’ny fiangonana ihany koa ny asanay fa tsy resaka varotra fotsiny ary tsy maintsy jerena ny filan’ny olona sy ny fiatrehana ny fifaninanana eo amin’ny tsena , hoy rtoa rinah miasa ao amin’ny fivarotam- boky antso ao antananarivo, an’ny fjkm. Boky momba ny finoana no iompanan’ny amidiny fa mivarotra ihany koa ny karazany rehetra, indrindra ny boky fianarana. Manodidina ny 1000 ariary ny ambany indrindra ary mananika ny 50 000 ariary no ambony indrindra. Fa misy ny boky maherin’ny iray hetsy ariary, ireny boky avy any ivelany ireny toy ny encyclopédie arakaraka ny mason-karena sy ny mpamokatra azy no vidin’ny boky. Eo anelanelan’ny iray alina ka hatramin’ny roa alina ariary no vidin’ny boky fianarana. Manao toy izany koa na ny librairie mixte analakely na ny an-dry masera ao antanimena. Voalaza fa amin’ny vanim-potoana akaiky fety no mampandeha ny boky satria eo no mividy atao fanomezana ny olona. Eo koa ny vanim-potoana fidiran’ny mpianatra. Ankoatra ny fihirana sy ny baiboly, dia ny boky fianarana sy ny rakibolana no maro mpanjifa , hoy i mompera guillaume rakotonandrantoniarivo, tomponandraikitry ny editions ambozontany analamahitsy antananarivo, mpikambana ao amin’ny vondron’ny mpamokatra boky eto madagasikara association des editeurs de madagascar isan’ny boky vokarin’ny editions ambozontany ny lovako izay ampiasain’ny sekoly maro. Ho azy dia tsy mitsahatra ny fanentanana atao mba hanomezan-danja ny famokarana boky sy fanjifana. Isan’izany ny tetikasa nahazoana fanohanana amin’ny unesco- sampanasa anivon’ny
Miantomboka hatrany amin’ny famantarana ny zavatra hodinihina ny asa fikarohana amin’ny ankapobeny. Izany koa no nanombohana ity asa ity. Amin’ny maha singa mirakitra hevitra ny zavatra dinihina dia lafin-javatra roa no enti-manavaka azy. Eo amin’ny lafiny hevitra dia ny famaritana na ny zava-kendrena aminy no atao mason- tsivana. Eo amin’ny lafiny endrika indray dia karohina ireo marika maneho ilay hevitra raketiny. Teo amin’ny fanavahana ny taria, ohatra, dia nojerena aloha ny halavan’ny fandraisam- pitenenana izay anisan’ny marika amantarana azy tsy dia misy refy hentitra amin’izany fa rehefa lava noho ny hafa dia azo tombanana ho taria. Avy eo, nohamarinina tamin’ny fandinihana amin’ny ankapobeny ny firafiny ilay ampaham- pisehoana voafaritra amin’ny ankapobeny dia setriny ny taria, izany hoe misy hatrany teny mialoha mampiditra azy sy mamaritra ny fisiany, ohatra. 0.4.2. Fanasokajiana ny singa voafaritra
Bazy vehivavy janga! ! Ataovy ihany fa mbola ho tratrako! Soameva hay moa ka mamo indray? Hitako no malaky tanana! Bazy mangina teo ho aho ny vavanao sao maratrako eo an! Soameva ssss! Ianao diso indray ve no manangana ady amiko? Bazy iza, iza no diso? Tsy ianao mampiditra lehilahy ato antranoko raha vao lasa aho? Soameva hatramin ny oviana indray moa ity miloka ity? Bazy ha ha ha! Tsara mpitsikilo kosa ko! Soameva miafena amin ny sisa rehefa tsy tianao ho fantatro e! Bazy ka raha miloka dia maninona? Volanao angaha no nilokako? Soameva ireto ankizy nipitrapitra nanantena ny hahita anao no nampalahelo fa izaho ve moa haninona e! Bazy efa fantatro koa ange ny tsy firaharahianao ahy e! Ho hitanao tsara izany avy eo! Soameva sady misotro zany izao , no mamono , miloka , mampira bazy mamelaka mangina hoa ty vava a! Soameva mitomany manana vola hisotroana toaka sy hilokana ianao ka tsy hahita vola hividianana hanina ho an ny zanakao? Bazy mamono, mandaka rehefa tsy mety ampanginina ny vava dia iny ny sahaza an ity. Manohy mamono ssss! Mandreraka izany raha vehivavy. Sady efa velomim- potsiny ato itony no mbola mahay vava ihany. Ary ndeha any an efitrano fatoriana any zah andrasana! Mozika acte 7 soameva, bazy ao an-trano, alina bazy inona zao no mbola mampitomany anao eo? Soameva bazy mangina teo rangaha fa sao manaitra ny ankizy efa matory eo ka! Soameva fa ny hanala ny aiko mihitsy ve bazy no tena tianao hatao a! An? Bazy efa miteny impiry anao moa aho fa aza mahay vava amiko fa mbola lava lela eo ihany! Mikisaha kely hatoriako amin izay! Vonoiko amin izay ny jiro? Soameva bazy manapika jiro, mangina kely, miantso malefaka soameva! Soameva? Efa matory angaha ianao? Ssss! Izay koa ve ianao dia efa hatory sahady e! ? Mitodiha aty moa e? Soameva mihiaka kay! Maharary ange ny takibako nadonanao tamin ny latabatra teo fa mba moramora ry bazy a! Bazy ntss! Inona koa no izany eo fa be be fika! Hum! Hita mihitsy izany izao fa tsy miraharaha ahy intsony ianao an? Soameva mba matoria amin izay re ry bazy fa hanaitra ny ankizy eo koa ange ianao e! Bazy hatory amin ny ahoana koa e? Efa roa herinandro ange izaho zay no tsy teto ka tonga dia hatory ahoana? Soameva an an an. Reraka akia aho fa andao aloha hatory ka! Sady mar. Bazy misafoaka inona ? Mazava ange zany fa nisy naka ny toerako nandritry ny tsy naha teto ahy e! Zany ny hoe milaza tsy anontaniana an? Soameva aza mamorona atsanga tsy aman orana eo re ry bazy fa andao hat. Bazy tsy misy matory zany eo e! Marina ihany ny feo henoko fa vehivavy janga marina itena! Soameva izay indray ilay mihaino resak olona an? Bazy aza avadika rangaha ny resaka fa tsss. Efa afa-po any ambadika izany ianao dia ny vady an-trano indray no lavina raha mangataka hanao firaisana an? Soameva mba moramora re ry bazy sao mamoha ankizy eo a!
Ny oharina dia izy mpiteny, ny anoharany azy dia ny njola. Ny njola dia olona manana fahasimbana eo amin’ny maso, hafa no jereny nefa hafa no tandrify ny masony mijery, raha ny any an-kavia no tiany hojerena dia mitifitra miankavanana indray ny masony. Izy ireny matetika dia toa mitsivalambalam-pijery toa mangarika hoy ny olona. Ka amin’izay hoe hafa no jerena nefa hafa no ivilian’ny maso dia raisin’ny mpiteny mba hilazany fa tsy sitrapony loatra ny hiditra amin’ny resaky ny mpifanandrina saingy voatery izy satria hitany sy reny ary atrehiny ny fifandonana ary izay rahateo koa ny andraikiny dia ny manasaraka. Maneho sary toa mody mihataka izany eto ny elanelam-panahy nefa ny ao ambadik’izay dia ny fitiavana hanasaraka amin’ny maha adidiny izany.
Avy amin’ireo voalaza ireo no ahafahana milaza fa tsy vitan’ny am-bava fotsiny ihany ny fanehoam-pitiavana, fa mitaky asa avy amin’ilay tia. Aminy, dia tokony hasandratra ambony ny fitiavana, satria ny fitiavana no fototry ny filaminana sy ny firindran’ny fiarahan’olon-droa.
Dia loza itony olona ! Fa hay ! Rehefa injay ka ny fisainanao omban’ny hetaheta no entiko miaina iarahana aminao de indro ianao fa ravo sy mifaly havanja ! Izaho no tsy nandanja sy tsy nanakatra avo fa roso tsotra izao niaina tsy nisaina ny hiran-tetateta nizorako sy ianao tanivon-tany hay ! Mba loza, ho aho ny olona !
Tranga fahasamihafana eo amin’ny renifeo anarana omena ny renisoratra ao amin ny fanononana ny renifeo. Misy karazany efatra lehibe ny renifeo ny renifeo tsotra, ny renifeo sosona mikasaoka, ny renifeo sosona kentsona ary ny renifeo kambana55. Ahitana karazan-drenifeo 27 isa ny teny malagasy56. Voalaza teo aloha fa feo mivoaka amin ny alalan ny fivoahan ny rivotra amin ireo taova samihafa manodidina ny vava ny zana-peo. Feo heno miaraka amin ireo zana-peo ireo amin ny alalan ny fisokafana na ny fikatonana na ny fahateren ireo taova ireo kosa ny renifeo, ka tsapa eo am-panononana ny taova miasa, toy ny nify, tenda, molotra, lanilany. Miainga avy amin ireo toetry ny taova eo am-panononana azy ireo ny fanoritsoritana ny toetry ny renifeo. Azo sokajiana efatra izany57 ny figoboka tadim-peo ao amin ny traoka misy fipararetana na tsia no mamaritra ny toetra migoboka na tsy migoboka ny fikentsona vokatry ny asan ny amboakelintenda midina na miakatra na midina aloha vao miakatra indray; mamela ny rivotra handalo any an orona ka manome ny renifeo kentsona ny fidinan ny amboakelintenda; misakana ny rivotra tsy ho any fa mamela azy handalo ao am-bava ka manome ny renifeo am-bava ny fiakarany; ny fifandimbiasan ny fidinany sy ny fiakarany dia ahazoana ny kentsona tapany ny fari-panononana izay toerana mahavoasakantsakana be indrindra ny lalan ny rivotra. Faritana araka ny anaran ny taova misakantsakana ny toetra amin ny fari- panononana. Ao ny toetra voafaritry ny taova ambony antraoka na andanilany malemy na andanilany mafy na ankihy na anify na amolotra ; ao koa ny toetra voafaritry ny taova ambany antadim-peo na ambohon-dela na antendron-dela na amolotra ; ary ny toetra faritan ny taova ambany sy ambony. Mbola anisan ny zana- pihazaky ny fari-panononana koa ny toeram-panononana ireo renifeo ireo izay ahitana ny toetra aloha na antenantenany na afara ny fisokatra fifampikasihana na ny fifanatonana akaiky eo amin ny taova roa ny tadim-peo roa, na ny faritra ambony ao anaty vava sy ny lela, na koa ny molotra roa no mamaritra ny fahasamihafan ny fisokatra eo amin ny renifeo, ahalalana ny fomba fisakana amin ny taova sy fomba fivoaky ny rivotra ary ny faharitra. Ireo no ahitana
Raha izay voalaza izay no fintinina, dia hita fa nifaningotra ary tsy afa-nisaraka tamin’ny tontolo iainana ny fiainan’ny malagasy fahiny. Araka ny nandrosoan’ny fotoana sy ny firoboroboan’ny fandrosoana ary ny fitomboan’ny filan’ny mponina no naharava tsikelikely ny tontolo iainana. Izany no antony mahatonga ny fanabeazana momba ny tontolo iainana hapariaka hahenika ny firenena, ny fiarahamonina, ny ankohonana ary ny isam-batan’olona mihitsy. Mba hahatafita izany, mila ampitaina eny anivon’ny sekoly izany fanabeazana momba ny tontolo iainana izany, ary manana anjara biriky lehibe amin’izany ny mpampianatra ny taranja malagasy, mampianatra teny ibeazana azy. Nojerena aloha ny anjara toerana azo itrandrahana ny tontolo ao amin’ny fandaharam-pianarana novolavolain’ny minisitera, ka tamin’izany no nahitana fa azo atao tsara ny mitrandraka ny tontolo iainana ao anaty fandaharam-pianarana, saingy ny tanjona apetraka sy ny vontoatin’ny lesona no mila tovonana mba hifanaraka amin’ny tanjona napetraka. Ny fanadihadiana natao teny anivona sekoly kosa no nahitana ny mikasika ny anjara toerana nomen’ny mpampianatra ny tontolo iainana. Hita fa misy ihany ireo mpampianatra miresaka izany tontolo iainana izany ankoatra ny fandaharam-pianarana natao hitrandrahana izany mivantana. Miankina indrindra amin’ny toerana misy ilay sekoly, na ambanivohitra na an-tanandehibe, koa izany. Misimisy kokoa izany any ambanivohitra noho ny fiainan’ny olona any mbola mifototra kokoa amin’ny tontolo iainana, raha to aka mifanohitra amin’izany no hita ao an-denivohitra. Farany, isan’ny zava-dehibe eo amin’ny fampianarana ny fitaovana enti- mampianatra, izay hita fa mahaosaosa ny taranja malagasy. Tsikaritra indrindra tamin’izany, fa raha ny fandaharam-pianarana no jerena, dia azo lazaina ho
Miavaka dia miavaka tokoa ny fanoritsoritan’ny mpanoratra ny mombamomba ny mpandray anjara ao amin’ireo tantara foronina ireo. Hafa ny namariparitany ny mpandray anjara fototra. Tsy nohamaivaniny koa anefa ny filazalazana ny momba ireo mpandray anjara mpanampy. ? Ny mpandray anjara fototra
Ananana tamin’ny lahatsoratra teo aloha ka manamora kokoa ny fahazoana ny lahatsoratra vaovao dinihina. Ny lafiny voambolana, ohabolana sy fitenenana ary ny votoatin-kevitra mikasika ny lohahevitra no ifantohana. Ny fiparitahan’ireny singa ireny amin’ny lahatsoratra no hodinihina.
Ny fifampitondran’ny samy zanaka samy manana ny toetra mampiavaka azy ny olombelona tsirairay avy. Izany no mampisy ny fahasamihafana eo amin’ny samy zanaka, na dia iray trano aza. Misongadina amin’ny ankamaroan’ny tantara nosoratan’i soza marie yolande ny fisian’ny fifampialonana eo amin’ny samy zanaka. Zava-doza anefa no aterak’izany, satria lasa mifankahala ireo mpiray tampo, ary mety hiafara hatramin’ny fanimbana ny fiainan’ny andaniny na ny ankilany mihitsy aza izany. Antony maro no mety hahatonga izany mety ho olana avy amin’ny ray aman-dreny, nefa mety ho antony avy amin’izy ireo ihany. Raha ny ao amin’ilay tantara mitondra ny lohateny hoe fitsaram-biby , dia olana avy amin’ireo ray aman-dreniny no mahatonga ny fisaraham-bazana eo amin’i victor sy i rodolf. Lasa nifankahala izy roa lahy ireo, ary niafara amin’ny fifofoan’ny ankilany ny ain’ny andaniny mihitsy izany victor fa inona no itadiavan’ialahy ahy?
Ninian ny mpanoratra mihitsy eto ny nampilahatra voambolana roa toa mitovitovy fanonona masina sy mantsina ireo anefa dia manana hevitra tena mifanohitra tanteraka. Nataon ny mpanoratra izany mba hanehoany ny fiheveran i miaro ny tokantranony, izay nahatofoka sy nankaleo azy ny misaina azy. Filalaovana amin’ny fampiasana voambolana manana hevitra an- tanan-tohatra na ny gradation io dia fomba filazan-javatra andaharana an-tanan-tohatra ny zavatra tanisaina, na lanja miakatra na lanja midina. Natao hampibaribary ny hevitra na ny fihetseham-po tiana haseho, na ny ambaratongan-kevitra. Mazàna i eric ravalisoa no mampiasa io voambolana manana hevitra an-tanan- tohatra io. Indreto àry misy ohatra vitsivitsy ahitana izany, izay nalaina tao amin ny tantara foronina fa velona indray vao nigadona teto an-tany mantsy, hono, aho dia efa nisahiranana nitototoana tany amin ny mpahay vintana, nidododoana tany amin ireo renin- jaza, nihazakazahana tany amin ny mpampivelona. Tak 7 nitototoana nidododoana nihazakazahana
Koa ireo ohatra voalaza ireo dia manaporofo ny maha zava-kanto vita amin’ny teny ny laza masaka. Fomba fitenenana feno sarin-teny noho ny fikajiana ny teny ampiasaina mba hifanentana amin’ny toe-java-mitranga eo amin’ny fiainana izy io. Noho ny maha sarin-teny azy io dia miovaova ny endriky ny fanoharana ampiasain’ny olona.
Ireo singa nenti nanangana ny tantara sy ny fomba nanomezana aina azy. Manampy ny mpamaky amin’ny fanakarana ny votoatin’ny asa soratra iray ny fahafantarana amin’ny antsipirihany ireo singa mandrafitra ny maha tantara azy. Lafin- javatra telo araka izany no hovahavahana amin’ity zana-pizarana ity. Ny fototra mampisy ny literatiora, ny mandray anjara sy ny sehatra nanorenana ny tantara, ary ny firafitry ny tantara.